PAKALPOJUMA LĪGUMS Nr. 2.3.35/2020/\_\_\_\_

*“Bezvadu interneta piekļuves punktu izveide Nīcas novadā”*

Nīcā, 2020. gada \_\_\_. septembrī

**Nīcas novada dome**, reģ. Nr. 90000031531, Bārtas ielas 6, Nīca, Nīcas pagasts, Nīcas novads, LV-3473, tās priekšsēdētāja Agra Petermaņa personā, kurš rīkojas uz Nīcas novada domes nolikuma pamata, turpmāk tekstā - Pasūtītājs, no vienas puses

un

**SIA \_\_\_\_\_\_,** reģ.Nr. \_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_\_\_\_\_, tās valdes priekšsēdētāja \_\_\_\_\_\_\_\_\_\_\_\_\_\_\_\_ personā, kurš rīkojas uz sabiedrības statūtu pamata, turpmāk tekstā – Piegādātājs, no otras puses, turpmāk tekstā katra atsevišķi saukta – Puse un abas kopā – Puses,

pamatojoties uz 2018. gada 18.decembrī starp Inovācijas un tīklu izpildaģentūru (turpmāk - INEA) un Pasūtītāja noslēgto Dotācijas nolīgumu Nr. INEA/EISI/WiFi4EU/1-2018/023832-033904 “Eiropas infrastruktūras savienošanas instruments (EISI) WiFi4EU” (turpmāk - Nolīgums) un Publisko iepirkumu likumu un iepirkuma Nr. NND/2020/12 “Bezvadu interneta piekļuves punktu izveide Nīcas novadā” rezultātiem, noslēdz šādu līgumu (turpmāk - **Līgums**):

1. **LĪGUMA PRIEKŠMETS**

1.1. Pasūtītājs uzdod, un Piegādātājs piegādā un uzstāda **\_\_\_\_\_\_\_(skaits) bezvadu publiskās pieejas interneta piekļuves punktus Nīcas novadā un nodrošina šī tīkla administrēšanas portāla konfigurēšanu un uzturēšanu \_\_\_\_ (mēnešus)** (turpmāk – **Prece**), saskaņā ar 1. pielikumu – Tehnisko specifikāciju, 2. pielikumu – Finanšu piedāvājumu un 3. pielikumu – Tehnisko piedāvājumu.

1.2. Preces piegāde un uzstādīšana tiek īstenota Eiropas Komisijas rīkotās dotācijas programmas “WiFi4EU interneta savienojamības veicināšana vietējās kopienās” ietvaros.

1. **PUŠU SAISTĪBAS**
	1. Piegādātājs apņemas:
		1. piegādāt un uzstādīt Preci saskaņā ar Tehnisko specifikāciju (1. pielikums) un Tehnisko piedāvājumu (3.pielikums);
		2. piegādāt un uzstādīt Preci Pasūtītājam 70 (septiņdesmit) dienu laikā no Līguma noslēgšanas dienas;
		3. reģistrēties un līdz Līguma saistību izpildei uzturēt reģistrāciju portālā WiFi4EU (<https://wifi4eu.ec.europa.eu/>);
		4. sniegt bezvadu interneta tīkla administrēšanas portāla (<https://wifi4eu.ec.europa.eu/>) konfigurēšanas un uzturēšanas pakalpojumu **vismaz 36 mēnešus** no dienas, kad “Inovācijas un tīklu izpildaģentūra” Pasūtītājam ir nosūtījusi apliecinājumu par bezvadu interneta WiFi4EU uzstādīšanas nosacījumu izpildi;
		5. portālā WiFi4EU (<https://wifi4eu.ec.europa.eu/>) iesniegt bezvadu iekārtu uzstādīšanas deklarāciju;
		6. piegādāt un uzstādīt tādu Preci, kas atbilst Latvijas Republikas spēkā esošo normatīvo aktu prasībām, kas tiek apstiprinātas ar atbilstošiem kvalitātes sertifikātiem;
		7. nodrošināt Līguma izpildi ar nepieciešamajiem resursiem un līdzekļiem;
		8. nodrošināt Preces piegādē un uzstādīšanā iesaistīto darbinieku pienācīgu kvalifikāciju;
		9. pēc Preces piegādes un uzstādīšanas iesniegt Pasūtītājam parakstīšanai Preces saņemšanu apliecinošu attaisnojuma dokumentu – Preces pavadzīmi (turpmāk – Preces attaisnojuma dokuments) un Preces nodošanas-pieņemšanas aktu;
		10. kompensēt izdevumus pēc to faktiskiem apmēriem, kas Pasūtītājam radušies Piegādātāja vai viņa iesaistītās trešās personas vainas vai neuzmanības dēļ, 10 (desmit) darbdienu laikā no Pasūtītāja pretenzijas nosūtīšanas dienas;
		11. pēc Pasūtītāja rakstiska pieprasījuma atmaksāt INEA izmaksāto summu Piegādātājam, ja INEA konstatē, ka Piegādātāja saistības nav pienācīgi izpildītas;
		12. parakstot šo Līgumu, Piegādātājs ir informēts un piekrīt, ka Piegādātājam attiecībā pret INEA nav Nolīgumā noteikto tiesību, izņemot prasīt no INEA maksājumu par savlaicīgi un Tehnisko specifikāciju atbilstoši veiktu Preces piegādi un uzstādīšanu.
	2. Pasūtītājs apņemas:
		1. nodrošināt Piegādātājampienācīgus apstākļus Preces piegādei un uzstādīšanai noteiktajā vietā;
		2. pēc Preces piegādes un uzstādīšanas WiFi4EU portālā (https://wifi4eu.ec.europa.eu/) veikt Preces piegādes un uzstādīšanas apstiprināšanu;
		3. parakstīt Preces attaisnojuma dokumentu un Preces nodošanas-pieņemšanas aktu, ja INEA pēc bezvadu tīkla darbības pārbaudes ir pieņēmis Preci un par to veicis atzīmi WiFi4EU portālā (https://wifi4eu.ec.europa.eu/);
		4. atbildēt par interneta pieejas punktu uzturēšanu;
		5. nodrošināt WiFi4EU bezvadu tīkla darbībai nepieciešamo interneta pieslēgumu.
	3. Pasūtītājam ir tiesības dot Piegādātājam saistošus norādījumus par Līguma izpildi, ciktāl tas nemaina Līguma priekšmetu.
2. **PRECES NODOŠANAS – PIEŅEMŠANAS KĀRTĪBA**
	1. Prece ir piegādāta un Pasūtītājs to ir saņēmis ar brīdi, kad Pasūtītājs paraksta Preces attaisnojuma dokumentu un Preces nodošanas-pieņemšanas aktu.
	2. Preces attaisnojuma dokumentu un Preces nodošanas-pieņemšanas aktu Pasūtītājs paraksta pēc INEA veiktās bezvadu tīkla darbības pārbaudes.
	3. Piegādātājs Preces attaisnojuma dokumentu un Preces nodošanas – pieņemšanas aktu var sagatavot un parakstīt elektroniski, ievērojot Latvijas Republikas normatīvajos aktos noteiktās prasības. Elektroniski sagatavotais un ar drošu elektronisko parakstu parakstītais Preces attaisnojuma dokuments un Preces nodošanas – pieņemšanas akts uzskatāms par saistošu Pasūtītājam, ja tas satur atsauci uz Līgumu. Šādā gadījumā Piegādātājs Preces attaisnojuma dokumentu un Preces nodošanas – pieņemšanas aktu nosūta Pasūtītājam uz e-pasta adresi ieva.taurinskaite@nica.lv vai oficiālo elektronisko adresi.
	4. Ja piegādātā Prece neatbilst Līguma, Tehniskās specifikācijas un Pasūtītāja noteiktajām prasībām, Pasūtītājam ir tiesības atteikties no pasūtītās Preces pieņemšanas un Preces attaisnojuma dokumentu un Preces nodošanas – pieņemšanas aktu neparakstīt.
	5. Ja piegādātā Prece neatbilst Līgumā noteiktajām kvalitātes prasībām, Piegādātājs apņemas nekavējoties, bet ne ilgāk kā 2 (divu) darbdienu laikā nomainīt neatbilstošo Preci pret preci, kas atbilst Līgumā noteiktajām kvalitātes prasībām.
3. **LĪGUMCENA UN NORĒĶINU KĀRTĪBA**
	1. Preces līgumcena ir \_\_\_\_\_\_\_\_\_\_\_ EUR(\_\_\_\_\_\_\_\_). Pievienotās vērtības nodokļa samaksa tiek veikta Latvijas Republikas normatīvajos aktos noteiktajā kārtībā.
	2. Saskaņā ar Nolīgumā noteikto, norēķinu ar Piegādātāju veic INEA pēc Piegādātāja deklarācijas iesniegšanas portālā WiFi4EU un INEA veiktās bezvadu tīkla darbības pārbaudes.
	3. Norēķini tiek veikti, ja tiek izpildīti šādi nosacījumi:
		1. caur WiFi4EU tīklu savienoti bijuši vismaz 10 lietotāji;
		2. caurlaides lapā tiek pienācīgi atspoguļota WiFi4EU vizuālā identitāte.
	4. Līgumcenā ietverti visi nodokļi, izņemot pievienotās vērtības nodokli, un nodevas, kā arī visi iespējamie Piegādātāja izdevumi, kas nepieciešami Piegādātāja saistību izpildei Līguma ietvaros.
	5. Maksājumu INEA ieskaita bankas kontā, ko Piegādātājs starptautiskā bankas konta numura (IBAN) veidā norādījis savā WiFi4EU portālā.
	6. Ja, saskaņā ar Līguma noteikumiem un INEA konstatēto, Piegādātājs savas Līgumā noteiktās saistības nav pienācīgi izpildījis, Pasūtītājam ir tiesības atgūt nepamatoti izmaksāto summu no Piegādātāja, lai to atmaksātu INEA. Šajā gadījumā Pasūtītājs sagatavo pretenzijas vēstuli, kuru kopā ar rēķinu nosūta Piegādātājam. Piegādātājam nepamatoti izmaksātā summa ir jāatmaksā pasūtītājam 15 darba dienu laikā no Pasūtītāja rēķina saņemšanas dienas.
4. **PUŠU ATBILDĪBA UN STRĪDU RISINĀŠANAS KĀRTĪBA**
	1. Piegādātājs atbild par piegādātās Preces atbilstību visām Latvijas Republikā spēkā esošajos normatīvajos aktos noteiktām prasībām.
	2. Par Līguma saistību neizpildi vai nepilnīgu izpildi Puses ir atbildīgas saskaņā ar Latvijas Republikā spēkā esošajiem normatīvajiem aktiem un Līguma noteikumiem.
	3. Risku par Līgumā neparedzētām piegādēm un darbiem, kas nepieciešami Līguma pilnīgai izpildei, uzņemas Piegādātājs, tai skaitā neparedzēto darbu izmaksas, kas nav iekļautas līgumcenā, bet ir nepieciešamas Līguma pilnīgai izpildei Pasūtītāja pieprasītajā apjomā, kvalitātē un termiņā, un kas izriet no Līguma priekšmeta arī tad, ja tās nav tieši norādītas Līgumā.
	4. Ja Piegādātājs nepienācīgi pilda Līgumā paredzētās saistības, Piegādātājs maksā Pasūtītājam līgumsodu 1 % (viena procenta) apmērā no līgumcenas (visu pasūtījumu līgumcena) par katru pārkāpuma dienu, bet ne vairāk kā 10 % (desmit procentus) no līgumcenas.
	5. Ja Piegādātājs kavē Līgumam atbilstošas Preces piegādi, Piegādātājs maksā Pasūtītājam līgumsodu 1 % (viena procenta) apmērā no attiecīgā pasūtījuma summas par katru pārkāpuma dienu, bet ne vairāk kā 10 % (desmit procentus).
	6. Līgumsoda samaksa neatbrīvo Puses no saistību pienācīgas izpildes. Pasūtītājs ir tiesīgs Piegādātājam piemēroto līgumsodu ieturēt no savstarpējiem norēķiniem.
	7. Piegādātājs atbild par piegādātās Preces darbības kvalitāti atbilstoši ražotāja garantijai un saskaņā ar iepirkuma procedūrai iesniegto piedāvājumu.
	8. Ja Piegādātājs nespēj piegādāt Preci līgumā noteiktajā kārtībā vai termiņā, Pasūtītājam ir iebildumi par Preces kvalitāti vai tās atbilstību Līguma noteikumiem vai Piegādātājs atsakās vai vilcina nepilnību novēršanu vairāk kā par 5 (piecām) darbdienām (vai citā līgumā noteiktā termiņā), tad Pasūtītājs ir tiesīgs pieprasīt papildu darbaspēka piesaistīšanu vai arī attiecīgos darbus nodot izpildei trešajai personai. Šādā gadījumā Piegādātājs sedz Pasūtītājam visus radušos izdevumus un zaudējumus. Tas neatbrīvo Piegādātāju no pārējo līguma saistību izpildes.
	9. Piegādātāja piegādātajai Precei tiek dots garantijas laiks – 3 (trīs) gadi no Preces nodošanas – pieņemšanas akta abpusējas parakstīšanas dienas. Piegādātājs apņemas nekavējoties pēc Pasūtītāja paziņojuma saņemšanas par saviem līdzekļiem novērst Preces garantijas laikā atklājušos un/vai radušos Preces defektus. Ja Piegādātājs neievēro šajā punktā noteikto nosacījumu un 5 (piecu) darbdienu laikā nedod Pasūtītājam motivētu atbildi vai neuzsāk defektu novēršanu, tad Pasūtītājs veic darbus saviem spēkiem, pieprasot visas izmaksas no Piegādātāja.
	10. Puses apņemas neizpaust trešajām personām informāciju, ko tās saņēmušas Līguma izpildes laikā no otras Puses, izņemot gadījumus, kad informācijas izpaušanu pieprasa piemērojamie normatīvie akti.
	11. Līguma ietvaros saņemtos fizisko personu datus Piegādātājs izmanto un uzglabā tikai saskaņā ar fizisko personu datu aizsardzību regulējošo normatīvo aktu prasībām un no Līguma izrietošo saistību pienācīgai izpildei, kā arī nodrošina, ka Piegādātāja darbinieki, kuri ir iesaistīti personas datu apstrādē, ir apņēmušies ievērot fizisko personu datu aizsardzību regulējošo normatīvo aktu prasības, pildot amata pienākumus un arī pēc darba tiesisko attiecību izbeigšanas. Piegādātājs apņemas informēt Pasūtītāju par jebkuru trešo personu pieprasījumu izsniegt personas datus, kā arī neizsniegt tos bez saskaņošanas ar Pasūtītāju, un pēc Līguma saistību izpildes iznīcināt dokumentus, kas satur fizisko personu datus, atbilstoši normatīvo aktu prasībām.
	12. Visus ar Līgumu saistītos strīdus un domstarpības Puses risina savstarpēju pārrunu ceļā. Ja nav panākta vienošanās pārrunu ceļā, strīdus jautājumi tiek izskatīti saskaņā ar Latvijas Republikā spēkā esošajiem normatīvajiem aktiem.
5. **LĪGUMA DARBĪBAS LAIKS, GROZĪŠANAS UN IZBEIGŠANAS KĀRTĪBA**
	1. Līgums stājas spēkā pēc abpusējas tā parakstīšanas, un ir spēkā līdz Pušu saistību izpildei vai tā izbeigšanai Līgumā noteiktajā kārtībā.
	2. Līgumu var papildināt, grozīt vai izbeigt, Pusēm vienojoties rakstveidā, saskaņā ar Līgumu un Latvijas Republikā spēkā esošajiem normatīvajiem aktiem.
	3. Pasūtītājs ir tiesīgs vienpusēji atkāpties un izbeigt Līgumu pirms tajā noteikto saistību izpildes šādos gadījumos:
		1. Piegādātājs nepienācīgi pilda savas Līgumā noteiktās saistības, un pēc Pasūtītāja brīdinājuma saņemšanas nav novērsis konstatēto Līgumā noteikto saistību neizpildi vai turpina tās nepildīt;
		2. Piegādātājs pārkāpj kādu no Līguma noteikumiem, un šāds pārkāpums pēc Pasūtītāja viedokļa var būtiski ietekmēt Piegādātāja spējas pildīt savas saistības saskaņā ar Līgumu;
		3. notiek jebkāds gadījums vai gadījumu virkne, kam pēc Pasūtītāja viedokļa ir būtiska nelabvēlīga ietekme uz Piegādātāja komercdarbību, aktīviem, darbību vai finansiālo stāvokli, kas iespaido Piegādātāja spēju izpildīt saistības saskaņā ar Līgumu;
		4. tiek pasludināts Piegādātāja maksātnespējas process;
		5. ja Līgumu nav iespējams izpildīt tādēļ, ka Līguma izpildes laikā Piegādātājam (tai skaitā tā valdes vai padomes loceklim, patiesajam labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Piegādātāju darbībās, kas saistītas ar filiāli, vai personālsabiedrības biedram, tās valdes vai padomes loceklim, patiesajam labuma guvējam, pārstāvēttiesīgajai personai vai prokūristam, ja Piegādātājs ir personālsabiedrība) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	4. Ja Pasūtītājs izbeidz Līgumu saskaņā ar 6.3. punktu vai Piegādātājs vienpusēji atkāpjas un izbeidz Līgumu pirms tajā noteikto saistību izpildes, Līgums tiek uzskatīts par izbeigtu datumā, kāds norādīts iepriekš nosūtītā attiecīgās Puses paziņojumā. Šādā gadījumā Piegādātājs atlīdzina Pasūtītājam visus tiešos un netiešos zaudējumus, kā arī maksā līgumsodu 10% (desmit procentu) apmērā no līgumcenas.
	5. Piegādātājs nekavējoties, bet ne vēlāk kā 2 (divu) darbdienu laikā rakstiski paziņo Pasūtītājam par objektīviem apstākļiem, kas radušies neatkarīgi no Piegādātāja, ko viņš nevarēja paredzēt un novērst un kavē Preces piegādi Līgumā noteiktajā termiņā, un saskaņo ar Pasūtītāju tālāko rīcību, tai skaitā var pagarināt Līgumā noteikto Preces piegādes termiņu. Ja šāds paziņojums nav saņemts šajā punktā norādītajā termiņā, tad Piegādātājam nav tiesību uz termiņa pagarinājumu.
	6. Neviena no Pusēm neatbild par Līgumā noteikto saistību neizpildīšanu, ja tas noticis tādu apstākļu dēļ, ko nav bijis iespējams paredzēt un novērst, t.i., nepārvaramas varas apstākļu rezultātā, piemēram, ugunsgrēks, dabas katastrofas, sociālie konflikti, kā arī jaunu normatīvo aktu ieviešana, kas ierobežo vai aizliedz Līgumā paredzēto darbību.
	7. Katra no Pusēm 3 (trīs) darbdienu laikā informē otru Pusi par iepriekš minētās nepārvaramas varas iestāšanos. Puses savstarpēji vienojas par Līgumā noteikto termiņu pagarināšanu vai Līguma izbeigšanu. Nepārvaramas varas apstākļu iestāšanās jāpierāda tai Pusei, kura uz tiem atsaucas.
	8. Piegādātājs 3 (trīs) darbdienu laikā no dienas, kad izmaiņas stājušās spēkā, rakstiski informē Pasūtītāju par izmaiņām Līgumā norādītajos Piegādātāja rekvizītos.
	9. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējiem.
6. **CITI NOTEIKUMI**
	1. Pasūtītāja kontaktpersona par Darbu veikšanu ir \_\_\_\_\_\_\_\_\_\_\_\_\_.
	2. Izpildītāja kontaktpersona par Darbu veikšanu ir \_\_\_\_\_\_\_\_\_\_\_\_\_\_\_\_\_\_\_\_\_.
	3. Ja kāds no Līguma noteikumiem zaudē spēku, tad tas neietekmē citus Līguma noteikumus.
	4. Līgums noformēts 2 (divos) eksemplāros, katrs uz \_\_\_ lapām, Līgumam tā parakstīšanas brīdī ir \_\_ pielikumi uz \_\_ lapām. Viens Līguma eksemplārs Pasūtītājam, viens Izpildītājam. Abiem Līguma eksemplāriem ir vienāds juridisks spēks.
	5. Līgumam kā neatņemamas sastāvdaļas pievienoti šādi pielikumi:

1. pielikums – Tehniskā specifikācija uz \_\_\_lapām;

2. pielikums – Finanšu piedāvājums uz \_\_\_\_ lapas;

3. pielikums – Tehnsikais piedāvājums uz \_\_\_\_ lapas.

1. **PUŠU REKVIZĪTI**

|  |  |
| --- | --- |
| **Pasūtītājs****Nīcas novada dome**Reģ.Nr. 90000031531Juridiskā adrese: Bārtas iela 6, Nīca,Nīcas pagasts, Nīcas novads, LV - 3473Valsts kaseKods: TRELLV22Norēķinu konts: LV40TREL980228302200B\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Agris Petermanis*z.v*. | **Izpildītājs****SIA “\_\_\_\_\_\_\_\_\_”**Reģ.Nr. Juridiskā adrese: Banka: Bankas kods: Konta Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_z.v. |